Душа сапраўды спявала і нудзіла, радавалася і плакала на канцэрце, які ў святочныя калядныя дні па блаславенні настаяцеля Свята-Пакроўскага храма айца Георгія Мялешкі арганізавала загадчык дзённага аддзялення для грамадзян пажылога ўзросту Алена Сарокіна. У запоўненай зале ГДК амаль дзве гадзіны гучалі цудоўныя вершаваныя і музычныя творы праваслаўных паэтаў і кампазітараў. Выконвалі іх госці з Мінска, якія для Докшыцкага благачыння даўно сталі добрымі сябрамі.